Document ID: /roh_data/filtered/fineweb-2-filterrobots_roh.jsonl.gz/66288

Il gremi consista da 15 experts e tschertga vias per pussibilitar l’access tar provediment medicinal d’auta qualitad per pretschs pajabels. Dreifuss parta il presidi cun Festus Mogae l’anteriur president dal stadi african Botswana.
Il gremi duai far si’emprima sesida il december 2016. In mez onn avant vul Ban Ki-Moon preschentar ina seria da recumandaziuns per la sanadad publica.
Ruth Dreifuss è stada l’onn 1999 l’emprima presidenta da la Confederaziun. Ella s’engascha gia dapi onns per dumondas da sanadad.
RR novitads 09:00